6.4.2022
MT
Il-Ġurnal Uffiċjali tal-Unjoni Ewropea
C 152/53
jikklassifika l-industriji kollha fil-livell globali.
Dan l-approċċ ma jqisx is-sitwazzjonijiet diverġenti jew l-interdipendenzi li jeżistu fid-diversi ekosistemi.
Dan ma jirrappreżentax b’mod xieraq id-diversità tar-rekwiżiti fid-diversi reġjuni u jrid jiġi ssupplimentat minn perspettiva politika reġjonali. 3.3.
Il-Kummissjoni Ewropea bħalissa qed tiżviluppa indikaturi ewlenin tal-prestazzjoni li huma maħsuba biex juru s-suċċess tal-Istrateġija Industrijali tal-UE (6).
Bħalissa, il-Kummissjoni qed tagħmel l-akbar enfasi fuq it-tkabbir ekonomiku u qed tinjora l-għanijiet stabbiliti fil-Patt Ekoloġiku Ewropew, il-bidliet li tirrikjedi t-tranżizzjoni lejn ekonomija ċirkolari, u d-dimensjoni soċjali tal-proċess ta’ trasformazzjoni.
Huwa ta’ importanza kbira li l-Istrateġija Industrijali tal-UE tirrikonoxxi u tapprezza b’mod ċar il-valur tal-ħiliet industrijali, il-potenzjal u l-kompetenzi disponibbli reġjonalment.
Dan għandu jitqies b’mod xieraq.
Inkella, enfasi limitata wisq fuq it-tkabbir ekonomiku u fuq il-miżuri u l-istrumenti assoċjati miegħu tista’ twassal biex jiġu injorati l-miri klimatiċi u l-opportunitajiet assoċjati mat-trasformazzjoni industrijali, u tista’ ddgħajjef l-ekonomija ċirkolari. 3.4.
Il-formulazzjoni tal-istrateġija industrijali u t-tfassil tal-politika f’dan l-ambitu jridu jqisu l-inċertezza u l-inpreve­ dibbiltà.
Il-politiki u l-perkorsi diverġenti mfassla għal sitwazzjonijiet individwali jridu jkunu flessibbli u jeħtieġ li jkunu bbażati fuq il-kompetenzi kollha disponibbli f’reġjun jew għal reġjun permezz ta’ skambji ma’ reġjuni u pajjiżi oħra.
Il-ftuħ bħala riżorsa strateġika importanti huwa meħtieġ biex jiġi identifikat dak li huwa nieqes u dak li huwa meħtieġ b’mod immedjat. 3.5.
Il-bidliet industrijali għall-finijiet tal-protezzjoni tal-klima se jikkawżaw problemi soċjali serji sabiex jintlaħqu l-għanijiet tal-Patt Ekoloġiku fil-perjodu qasir li jifdal.
Il-konsum ta’ riżorsi li jagħmlu ħsara lill-ambjent hija kwistjoni li għandha tiġi indirizzata u investigata sabiex tinstab soluzzjoni ġusta fil-livell soċjali u mil-lat tas-soċjetà kollha kemm hi. 3.6.
L-ekonomija ċirkolari tikkontribwixxi b’mod pożittiv għall-bidla industrijali, fir-reġjuni u tul il-ktajjen tal-provvista u tal-valur.
Għalkemm l-ogħla valur miżjud jista’ jinstab f’reġjuni bl-aktar industriji avvanzati, f’postijiet b’ekonomija bbażata fuq livell aktar baxx ta’ għarfien u li tuża aktar enerġija, il-materjal jiġi prodott, pproċessat u jiddaħħal fl-ekonomija ċirkolari.
Huwa evidenti li r-reġjuni aktar dgħajfa jistgħu jibbenefikaw aktar mill-ekonomija ċirkolari u jistgħu jsiru atturi ewlenin f’dan il-qasam. 3.7.
L-enfasi fuq is-suċċess tal-bidliet industrijali fil-livell reġjonali timplika b’mod ċar il-ħtieġa ta’ rabtiet b’saħħithom, kollaborazzjoni mill-qrib u kondiviżjoni tal-kompetenza ma’ reġjuni oħra, inkluż bejn il-fruntieri nazzjonali tal-Istati Membri tal-UE.
Hemm sistema komprensiva ta’ interazzjonijiet, li tinkludi b’mod ċar l-SMEs lokali li jinteraġixxu ma’ kumpaniji transfruntiera. 3.8.
Il-kompetenzi industrijali reġjonali eżistenti waħedhom mhumiex effettivi bis-sħiħ fil-kuntest tal-bidla soċjoekonomika.
Madankollu, dawn iridu u jistgħu jiġu żviluppati aktar billi jsir investiment fl-għarfien, fit-tagħmir u fil-persunal u jridu u jistgħu jsiru produttivi fl-ambitu tal-kundizzjonijiet mibdula.
Dan ser iservi biex jinħolqu prodotti, servizzi, teknoloġiji u opportunitajiet ġodda.
Dan, min-naħa tiegħu, ser iwassal għal kumpaniji ekonomikament stabbli b’impjiegi attraenti fir-reġjuni.
Dan huwa preċiżament l-għan li l-Istrateġija Industrijali Ewropea teħtieġ li timmira għalih. 3.9.
Reġjun huwa definit b’mod wiesa’ mill-istrutturi industrijali tiegħu, mill-kumpaniji tiegħu, mill-forza tax-xogħol tiegħu, mill-kompetenzi taċ-ċittadini tiegħu, mill-kapaċitajiet tiegħu ta’ riċerka u żvilupp u mill-prodotti speċifiċi li l-kumpaniji tiegħu jimmanifatturaw jew jipproċessaw.
Il-kompetenzi industrijali juru firxa wiesgħa ta’ partikolaritajiet storiċi.
Il-ktajjen tal-provvista u tal-valur għandhom effetti reġjonali differenti ħafna madwar l-Ewropa.
Il-kuntest globali huwa importanti daqs l-organizzazzjoni fl-Ewropa iżda għandu effetti differenti.
L-Industrija 4.0 u d-diġitalizzazzjoni kif ukoll it-teknoloġiji tal-informazzjoni u tal-komunikazzjoni ser ikollhom impatt sinifikanti iżda diverġenti ħafna fuq l-industriji u l-ekonomiji tal-Ewropa b’mod ġenerali.
F’dan is-sens, il-fondi għall-innovazzjoni u l-iżvilupp ser isiru saħansitra aktar kruċjali biex jittaffew id-differenzi reġjonali. 3.10.
Il-fornituri li jippermettu bidliet industrijali, inklużi negozji ġodda u SMEs, jistgħu jkunu marbuta mal-klijenti tagħhom anki minn reġjuni anqas ċentrali u jistgħu jinħolqu impjiegi attraenti anki f’tali postijiet.
B’mod partikolari, il-kumpaniji bbażati fuq l-għarfien jistgħu jagħmlu l-kontributi tagħhom għall-ktajjen tal-valur fil-biċċa l-kbira indipendentement mill-prossimità tagħhom għall-klijenti.
Barra minn hekk, il-makkinarju ta’ fabbriki fuq skala akbar spiss jista’ jiġi ġestit mill-bogħod.
(6)
Ara INT/935 (2021) Opinjoni tal-KESE dwar Aġġornament tal-istrateġija industrijali l-ġdida (għadha mhux ippubblikata fil-ĠU).